ऑटो और FMCG सहित 4 सेक्टर में 11 महीने में आया 22 हजार करोड़ का निवेश
FDI, foreign investors, विदेशी निवेशकों को लुभा रहा भारत का बढ़ता कंज्यूमर मार्केट
चीन और अमेरिका के बाद दुनिया का तीसरा सबसे सबसे बड़ा उपभोक्ता मार्केट भारत, लगातार विदेशी निवेशकों को आकर्षित कर रहा है। फास्ट फूड से लेकर ऑटो, मोबाइल फोन तक को लेकर भारतीय उपभोक्ताओं के खर्च में लगातार बढ़ोतरी हो रही है। कैलेंडर ईयर 2022 की दिसंबर तिमाही में उपभोक्ता खर्च 24.77 लाख करोड़ पर पहुंच गया।
यह इससे पिछली सितंबर तिमाही के 23.09 लाख करोड़ रुपए की तुलना में 7.28% अधिक है। इसी के चलते बीते वित्त वर्ष 2022-23 के शुरुआती 11 माह में 4 प्रमुख उद्योग क्षेत्रों - ऑटो, कंज्यूमर ड्यूरेबल, कंज्यूमर सर्विसेस और FMCG में 22 हजार करोड़ रुपए से अधिक का विदेशी निवेश (FDI) आया है। NSDL के आंकड़ों से यह जानकारी मिली है।
बीते वित्त वर्षों में आया रिकॉर्ड FDI
विदेशी निवेशकों के भारत की ओर आकर्षित होने के 4 प्रमुख कारण..
1. तेजी से बढ़ता मध्यम वर्ग
भारत में मध्यम वर्ग तेजी से बढ़ रहा है। अगले आठ साल में यानी 2030 तक इसके सालाना 8.5% की दर से बढ़कर 80 करोड़ तक पहुंचने का अनुमान है।
2. प्रति व्यक्ति आय में इजाफा
NSO के मुताबिक 2014-15 में देश की प्रति व्यक्ति आय 86,647 रुपए सालाना थी। जो 2021-22 तक दोगुनी बढ़कर 1.72 लाख रुपए हो गई है।
3. पारिवारिक खर्च में बढ़ोतरी
बोस्टन कंसल्टिंग ग्रुप की रिपोर्ट के मुताबिक बीते दशक में पारिवारिक खर्च सालाना 10% की दर से बढ़ा है। उच्च वर्ग का खर्च 20% की दर से बढ़ रहा है।
4. टीवी, फ्रिज की बिक्री बढ़ी
रेटिंग एजेंसी क्रिसिल के मुताबिक टीवी, फ्रिज, जैसे कंज्यूमर ड्यूरेबल्स की बिक्री चालू वित्त वर्ष में करीब 18% की ग्रोथ के साथ 1 लाख करोड़ रुपए तक पहुंच सकती है।